Ана Ахматова
Предричаха ми тържество…

Превод от руски: Иван Николов, 1974

chitanka.info

Предричаха ми тържество

и хоризонта дъговиден,

и моя сън по Рождество,

и ветровития Великден,

и аления лозов лист,

и плисъка на водопада,

и даже бръмбара златист

върху ръждивата ограда.

И как да не повярвам аз,

че се сдружаваме во веки,

когато крачех в оня час

по каменистите пътеки.

1916

Издание: Ана Ахматова. Избрана лирика. Издателство „Народна култура“, 1974

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.